## Pravilnik o registraciji vojnih vozila

### NN 60/1991 (15.11.1991.), Pravilnik o registraciji vojnih vozila

# MINISTRASTVO OBRANE

Na temelju članka 202. Zakona o osnovama sigurnosti prometa na cestama
i članka 1. točke 4. Zakona o preuzimanju saveznih zakona iz oblasti unutarnjih
poslova koji se u Republici Hrvatskoj primjenjuju kao republički propisi
("Narodne novine", broj 53/9l), ministar obrane donosi

## PRAVILNIK

### o registraciji vojnih vozila

I. OPĆE ODREDBE

Članak 1.

Ovim se pravilnikom propisuju način registracije, označavanje i izdavanje
prometnih dozvola za vozila Hrvatske vojske, i to: vozila na motorni pogon
i priključna vozila (u daljnjem tekstu: "vojna vozila").

Članak 2.

Vojna vozila koja se registriraju u smislu ovog pravilnika su: motorna
vozila, motocikli, inženjerijske mašine, traktori. specijalna vozila i
radna vozila.

Članak 3.

U prometu mogu sudjeloveti neregistrirana vojna vozila u slučaju: .

- ispitivanja nedovršenih prototipova, i

- ispitivanja karakteristika novih i upotrebljavanih, vozila.

U slučaju izvanrednih okotnosti u prometu mogu sudjelovati neregistrirana
vojna vozila uz odobrenje ministra obrane.

Članak 4.

Registraciju vojnih vozila obavlja Ministarstvo obrane.

Članak 5.

Nadležni organ može registrirati vojno vozilo samo na osnovu prijave.

Prijava se popunjava na obrascu broj 1. koji je sastavni dio ovog pravilnika.

Prijava mora biti ovjerena od Glavnog stožera Hrvatske vojske.

Uz prijavu za registraciju podnosi se:

1. dokaz o reguliranju propisanih pristojbi (carina, obvezno osiguranje,
porez, taksa i dr.);

2. dokaz o tehničkoj ispravnosti vozila te potvrdu o obavljenom ispitivanju
kad je vozilo pojedinačno proizvedeno ili prepravljeno. Dokaz o tehničkoj
ispravnosti ne može biti stariji od 30 dana;

3. dokaz o vlasništvu vozila.

Članak 6.

Vozila iz evidencije o sredstvima popisanim za potrebe obrane, koja
su takvima utvrđena posebnim propisima (u daljnjem tekstu-"vozila
iz popisa") ne registriraju se već se označavaju sa dva znaka za označavanje
vozila iz popisa i internim evidencijskirri brojem, prema obrascu broj
2. koji je sastavni dio ovog pravilnika.

Borbena vozila ne registriraju se prema odredbama ovog pravilnika.

Na borbena vozila upisuje se registarski broj bijelom bojom na za to
odredenom dijelu borbenog vozila.

Borbena vozila boje se maskirnom bojom.

II. REGISTRACIJA

Članak 7.

Registracija vojnih vozila provodi se unošenjem podataka u evidenciju
registriranih vojnih vozila.

Članak 8.

Priključna vozila registriraju se neovisno od motornih vučnih vozila
i dobijaju poseban registarski broj.

Članak 9.

Za svako vojno vozilo podnosi se prijava za registraciju u roku od 3
dana od momenta nabavke vojnog vozila.

Članak 10.

Evidenciju o registriranim vojnim vozilima vodi Ministarstvo obrane.

Način vođenja evidencije o registriranim vojnim vozilima propisuje ministar
obrane.

Članak 11.

Nakon izvršene registracije tijelo nadležno za registraciju izdaje prometnu
dozvolu za registrirano vojno vozilo na obrascu prometne dozvole koji je
propisan općim propisima i dostavlja se podnosiocu prijave za registraciju.

III. REGISTARSKE PLOČICE

Članak 12.

Na registrirana vojna vozila postavljaju se registarske pločice koje
organ nadležan za registraciju nakon izvršene registracije dostavlja podnosiocu
prijave za registraciju.

Članak 13.

Registarska pločica vojnog vozila je žute boje. Veličina registarske
pločice, te slovnih i brojnih oznaka na registarskim pločicama vojnih vozila
određuje se primjenom Pravilnika o registraciji motornih i priključnih
vozila, obrascu prometne i vozačke dozvole ("Narodne novine",
broj 54/9l). Na registarskim pločicama slijeva udesno nalaze se dvije slovne
oznake "HV" koje označuju pripadnost Hrvatskoj vojsci, grb Republike
Hrvatske i evidencijski broj koji se sastoji od tri brojne i dvije slovne
oznake prema obrascu broj 3. i 3a. koji je sastavni dio ovog pravilnika.
Registarske pločice moraju imati reflektirajuća svojstva.

Članak 14.

Registarske pločice na zadnjoj strani vozila postavljaju se na za to
određeno mjesto ovisno o tehničkim uvjetima za izradu vojnih vozila tako
da mora biti ispod ili između svjetlosnih izvora predviđenih za osvjetljavanje
registarskih pločica.

Registarske pločice na prednjoj strani postavljaju se na sredini ili
na za to određeno mjesto, s time da budu vidljive.

Na motocikle (sa ili bez prikolice) te na priključna vozila postavlja
se jedna registarska pločica na zadnjoj strani na za to određenom mjestu

Postavljene registarske pločice mor'aju biti postavljene simetrično
na podlogu na kojoj su pr'ičvršćene.

Članak 15.

Registarske pločice se ne mogu premještati sa jednog na drugo motorno
vozilo.

Članak 16.

Registarska pločica zamijenit će se novom registarskorn pločicom:

1. ako se izgubi ili bude uništena

2. ako postane neupotrebljiva (oštećenje, dotrajalost i sl.).

Uz obrazložen zahtjev za izdavanje nove registarske pločice nadležnom
organu se dostavlja oštećena registarska pločica ako ista postane neupotrebljiva.

Ako su registarske pločice oštećene ili je jedna od njih izgubljena,
vojnom vozilu se određuje isti registarski broj.

Članak 17.

Kada se vojno vozilo preraspoređuje iz jedne jedinice u drugu i u slučaju
nestanka obiju registarskih pločica, obavlja se ponovna registracija i
vojnom vozilu se određuje novi registarski broj.

Članak l8.

Registarske pločice sa vozila koja izgube svojstvo vojnih vozila (prodaja,
uništenje, rashodovanje i sl.) dostavljaju se zajedno sa prometnom dozvolom
i obrazloženjem organu nadležnom za registraciju.

IV. PROBNE PLOČICE

Članak 19.

Za sva neregistrirana vojna vozila koja sudjeluju u prometu, osim neregistriranih
vojnih vozila iz članka 3. ovog pravilnika, izdaju se probne pločice.

Članak 20.

Potreban broj probnih pločica izdaje tijelo nadležno za registraciju
vojnih vozila na zahtjev jedinice kojoj je vojno vozilo dodijeljeno na
korištenje.

Prije izdavanja probnih pločica nadležno tijelo mora zatražiti na uvid
dokaz da je vozilo osigurano od odgovornosti za štete pričinjene trećim
osobama i potvrdu o tehničkoj ispravnosti vozila za koje se traže probne
pločice.

Članak 21.

Korištenje probnih pločica može se odobriti najduže 15 dana.

Članak 22.

Uz probne pločice izdaje se i potvrda koja sadrži: prezime i ime vozača
koji će upravljati vozilom, svrhu uporabe vozila, relaciju na kojoj će
vozilo prometovati, vrstu, marku i tip vozila. broj šasije, broj motora
i rok uporabe probnih pločica.

Članak 23.

Probna pločica je žute boje s oznakama i brojevima crne boje, u gornjem
dijelu sadrži natpis "PROBA", a u donjem dijelu oznaku "HV"
i registarski broj. Oblik i veličina probne pločice određena je na obrascu
broj 4. koji je sastavni dio ovog pravilnika.

V. OZNAČAVANJE VOJNIH VOZILA

Članak 24.

Označavanje vojnih vozila vrši se posebnim oznakama ovisno o namjeni
vozila, i to:

1. vozila vojne policije označvaju se amblemima vojne policije koji
se postavljaju na sredini bočnih prednjih vratiju, ispred amblema ispisuje
se natpis "VOJNA POLICIJA" :

2. vozila na kojima se obučavaju vozači označavaju se standardnim "L"
pločicama;

3. sanitetska vozila označavaju se standardnim oznakama crvenog križa
na bijeloj podlozi;

4. vozila za prijevoz opasnih tvari označavaju se oznakama propisanim
Zakonom o sigurnosti prometa na cestama;

5. vozila iz popisa, kada su na korištenju u Hrvatskoj vojsci, označavaju
se postavljanjem propisanih oznaka u gornjem desnom kutu vjetrobranskog
stakla i na zadnjoj strani na mjestu gdje su uočljivi.

Članak 25.

Vozila vojne policije moraju imati:

1. ugrađeno jedno ili dva rotirajuća svjetla plave boje na najvišem
dijelu vozila, i

2. ugrađen uredaj za davanje zvučnih signala u nizu tonova različitih
visina.

Odredbe prethodnog stavka odnose se samo na vozila vojne policije koja
se koriste za praćenje i izvršenje prioritetnih zadataka.

U obavljanju poslova zaštite sigurnosti osoba i vozila pod pratnjom
umjesto svjetla iz stavka 1. točke 2. ovog članka, vozila vojne policije
mogu imati dva rotirajuća ili trepčuća svjetla od kojih je jedno crvene,
a drugo plave boje.

Članak 26.

Policijski motocikli umjesto rotirajućih imaju dva trepčuća reflektorska
svjetla plave boja na prednjoj i dva manja na zadnjoj strani motocikla
te amblem vojne policije s obje strane spremnika za gorivo.

Članak 27.

Vojna vozila, osim vozila vojne policije, autobusa i vozila za prijevoz
časnika Hrvatske vojske, boje se maskirnom bojom koja se sastoji od kombinacije
crvene, zelene i smeđe boje propisanih standarda.

VI. PRIJELAZNE I ZAVRŠNE ODREDBE

Članak 28.

Jedinice su obavezne osiguravsti ispravno postavljanje registarskih
pločica i označavanje vozila

Članak 29.

Na vojna vozila nije dozvoljeno postavljanje oznaka koje nisu predviđene
ovim pravilnikom.

Članak 30.

Ministar obrane propisuje uvjete uporabe i način označavanja vozila
s posebnim registarskim pločicma

Članak 31.

Ako ovim pravilnikom nije drukčije određeno na registraciju vojnih vozila
primjenjuju se opći propisi.

Članak 32.

Ovaj pravilnik stupa na snagu danonl objave u "Narodnim novinama".

Klasa: 8/91-01/48

Urbroj : 512-01-91-1

Zagreb, 13. studenoga 1991.

Ministar obrane

**Gojko Šušak; v. r.**

---

```

PRIJAVA

ZA REGISTRACIJU MOTORNIH I PRIKLJUČNIH VOZILA HRVATSKE VOJSKE

OPERATIVNA ZONA__________________JEDINlCA__________________MJESTO

_________________________________________________________________________________
                                        PODACI O VOZILIMA
_________________________________________________________________________________
Red.  Vrsta   Marka Proiz-  Godina  Od kada Nosivost  Broj     Broj    Broj    Snaga    Masa  Boja  Pri-
broj   vozila      i       vođač  proiz-    je u HV     (t)      putnika  motora šasije   motora  praznog       mje-
                tip                vodnje                                                                  (kW)     vozila(t)      dba
_________________________________________________________________________________
1        2         3          4         5            6              7          8          9       10            11       12      13    14
_________________________________________________________________________________

_________________________________________________________________________________

                                                M. P.
                                                                        _______________________
                                                                        ZAPOVJEDNIK JEDINICE

Obrazac broj 1- prijava za registraci vojnog vozila (rednja strana)

PODACI O REGISTRACIJI

_________________________________________________________________________________
Red.    Dodijeljeni             Datum izvršene  Potpis osobe koja je            PRIMJEDBA
broj    registarski broj                registracije            registrirala motorno vozilo
_________________________________________________________________________________
1       2                       3                       4                               5
_________________________________________________________________________________

_________________________________________________________________________________

                                                M.P.
(poleđina)

Obrazac broj 2 - oznaka vozila iz popisa

Obrazac broj 3 - registarska pločica

Obrazac broj 3a - registarska pločica

Obrazac broj 4 - probna pločica

```

Pravilnik, NN 60/1991-1591